**TRAKŲ GIMNAZIJA**

**Veiklos kokybės įsivertinimo koordinavimo grupės 2018-2019 m.m.**

**ataskaita**

2018-2019 m.m. gimnazijos veiklos kokybės įsivertinimo koordinavimo grupė (pirmininkė mokytoja Daiva Bernatavičienė), kurios nariai yra gimnazijos direktoriaus pavaduotoja ugdymui Vincenta Diugevič, mokytojai Alina Špakauskienė, Teresa Mikonskaja, Beata Bagdevičienė, Edmundas Vencius ir socialinė pedagogė Ilona Balkuvienė, atliko gimnazijos veiklos kokybės įsivertinimą.

2018 – 2019 m.m. gimnazijos veiklos įsivertinimas buvo atliekamas naudojant atnaujintus rodiklius ir remiantis nauja Mokyklos, įgyvendinančios bendrojo ugdymo programas, veiklos kokybės įsivertinimo metodika.

Atlikus **platųjį** veiklos kokybės įsivertinimą, kuriame dalyvavo visi gimnazijos mokytojai paaiškėjo, kad silpniausiai vertinama gimnazijos veiklos sritis yra srities Ugdymas(is) ir mokinių patirtys tema Vertinimas ugdant (2,87) (rodiklis 2.4.1 Vertinimas ugdymui (2,89), ir rodiklis 2.4.2. Mokinių įsivertinimas (2,64)).

Geriausiai įvertinta sritis Ugdymo aplinkos tema Įgalinanti mokytis fizinė aplinka, rodiklis Įranga ir priemonės (3,39).

Vertinimo ugdant tema buvo pasirinkta **giluminiam (teminiam) nagrinėjimui**. Buvo atliktos 5-8 kl. ir I – IIIG kl. mokinių (94), jų tėvų (50) ir gimnazijos mokytojų (27) apklausos, naudojantis IQES internetine apklausų sistema, Nacionalinės mokyklų vertinimo agentūros siūlomu instrumentu, skirtu mokyklų veiklos kokybei įsivertinti ir tobulinti.

Išanalizavus ir apibendrinus apklausų duomenis, buvo padarytos šios **išvados:**

1. Ugdymo procese nepakankamai bendradarbiaujama (mokytojai su mokiniais, mokytojai tarpusavyje).
2. Nepakankamai atsižvelgiama į mokinių poreikius.
3. Mokiniai ugdymo(si) procese nepakankamai aktyvinami.

Norėdami patobulinti minėtus rodiklius mūsų gimnazijoje, pateikiame šias **rekomendacijas:**

1.Atsižvelgiant į Geros mokyklos koncepciją, kur ugdymasis yra pagrįstas dialogu (mokinių su mokiniais, mokytojų su mokiniais bei mokytojų su mokytojais):

* + per pamokas mokiniams skirti daugiau užduočių, kurių metu mokiniai aktyviai bendradarbiauja tarpusavyje;
	+ mokytojai ugdymo procese turėtų dažniau bendradarbiauti tarpusavyje: tartis dėl projektinių darbų planavimo, dėl didesnės apimties namų darbų skyrimo.

2.Atsižvelgiant į Geros mokyklos koncepciją, kur vienas iš bruožų, apibūdinančių ugdymąsi (mokymąsi) yra **įvairus įvairiems:**

* mokytojai prireikus turėtų peržiūrėti ugdymo turinio planus ir keisti juos atsižvelgdami į mokinių mokymosi rezultatus, tempą ir kitus poreikius, įvairinti mokymo(si) metodus, būdus, tempus, atsižvelgdami į mokinių pasirinkimus, stilius, galimybes;
* mokytojai turėtų labiau orientuotis į aktyvią mokinių veiklą: skatinti klausti, tyrinėti, ieškoti, bandyti, pritaikyti, analizuoti, spręsti problemas, kurti;
	+ mokytojai dažniau turėtų tartis tarpusavyje dėl geresnio ugdymo turinio pritaikymo mokinių poreikiams;
* mokytojai turėtų planuoti ir parinkti prasmingas ugdymo(si) veiklas, kurios skatintų smalsumą ir entuziazmą, sudarytų sąlygas kurti idėjas ir jas įgyvendinti, išgyventi pažinimo ir kūrybos džiaugsmą, taip pat patirti mokymosi sėkmę.